BAM-AUCT ขนสินทรัพย์รวมกว่า 600 ลบ. จัดประมูลออนไลน์ 8 มิ.ย.นี้
BAM จับมือ AUCT ขนสินทรัพย์รวมกว่า 600 ลบ. จัดประมูลออนไลน์ 8 มิ.ย.นี้ ลดพิเศษสูงสุดกว่า 70%
BAM จับมือ AUCT ขนสินทรัพย์รวมกว่า 600 ลบ. จัดประมูลออนไลน์ 8 มิ.ย.นี้ ลดพิเศษสูงสุดกว่า 70%
20 พ.ค. 2564

นายสมพร มูลศรีแก้ว ผู้จัดการใหญ่สายธุรกิจ บริษัท บริหารสินทรัพย์ กรุงเทพพาณิชย์ จำกัด (มหาชน) หรือ BAM กล่าวว่า  BAM ได้คัดทรัพย์เด่น ทำเลดี ราคาโดน จำนวนกว่า 250 รายการ มูลค่ารวมกว่า 600 ล้านบาท ประกอบด้วย บ้านเดี่ยว ทาวน์เฮ้าส์ ห้องชุดพักอาศัย อาคารพาณิชย์ ที่ดินเปล่า และทรัพย์สำหรับนักลงทุนทั่วประเทศ มาจัดประมูลผ่านระบบประมูลออนไลน์ ในวันที่ 8 มิ.ย.64 โดยร่วมกับ บริษัท สหการประมูล จำกัด (มหาลน) หรือ AUCT ซึ่งเป็นบริษัทชั้นนำที่มีความเป็นมืออาชีพด้านการประมูลมาอย่างยาวนานได้นำระบบประมูลออนไลน์ที่ได้มาตรฐานมาใช้ในการประมูลครั้งนี้
ทั้งนี้ BAM ได้นำเสนอรายการทรัพย์ที่น่าสนใจเหมาะสำหรับนักลงทุน และทรัพย์สำหรับผู้ที่ต้องการที่อยู่อาศัยเป็นของตนเอง ในราคาเริ่มต้นประมูลที่ลดพิเศษสูงสุดกว่า 70% จากราคาปกติ โดยทรัพย์ประเภทห้องชุดพักอาศัยมีราคาเริ่มต้นประมูลลดเหลือเพียง  63,000 บาท จากราคาตั้งขาย 263,000 บาท ในโครงการช้างทอง 3 ถ.รังสิต-นครนายก อ.ธัญบุรี จ.ปทุมธานี เนื้อที่ 24.19 ตร.ม. เป็นต้น
ด้าน นายวรัญญู ศิลา ประธานเจ้าหน้าที่บริหารและกรรมการผู้จัดการ AUCT กล่าวว่า ด้วยประสบการณ์ด้านงานประมูลมากว่า 30 ปี บริษัทฯจึงมีความพร้อมทุกด้านในการประมูลทรัพย์ของ BAM และในปี 64 บริษัทได้พัฒนาแพลตฟอร์มประมูลรูปแบบใหม่อย่าง AUCTBID  ซึ่งเป็นระบบประมูลที่มีความทันสมัย สะดวก ปลอดภัย และเข้าถึงได้ตลอด 24 ชั่วโมง เป็นการปรับตัวเข้าสู่ยุค New Normal เพื่อให้ผู้สนใจสามารถเข้าถึงระบบการประมูลอย่างง่ายและสะดวกที่สุด
ทั้งนี้ ผู้สนใจสามารถลงทะเบียนผ่านหน้าเว็บไซต์ BAM และเว็บไซต์สหการประมูลได้ตั้งแต่วันที่ 20 พ.ค.64 จนถึงวันจัดประมูล และวางเงินประกันการประมูลได้ในวันจัดประมูลคือวันที่ 8 มิ.ย.64 ตั้งแต่เวลา 09.00-12.00 น. ซึ่งเริ่มประมูลตั้งแต่เวลา 13.00-17.00 น. โดยแบ่งการประมูลออกเป็น 2 รอบ รอบแรกเวลา 13.00-15.00 น. ประมูลทรัพย์เด่น ราคาดี ลดสูงสุด 35% และรอบที่สองเวลา 15.00-17.00 น. ประมูลทรัพย์ตามสภาพ ราคาโดน ลดสูงสุดกว่า 70% พร้อมรับโปรโมชั่นพิเศษ โอนเร็ว ภายใน 30 วันนับตั้งแต่วันที่ประมูลได้ รับฟรีค่าธรรมเนียมการโอนกรรมสิทธิ์ และบัตรกำนัลที่ร่วมรายการสูงสุด 100,000 บาท ต่อ 1 รายการทรัพย์
ในส่วนของทรัพย์ที่น่าสนใจซึ่งคัดมาจัดประมูลในครั้งนี้ อาทิ ป๊อปปูล่า คอนโด อ.ปากเกร็ด จ.นนทบุรี เนื้อที่ 28.4-40.02 ตร.ม. ราคาเริ่มต้นประมูล 360,000-664,000 บาท จากราคาตั้งขายเริ่มต้น 500,000-811,000 บาท , คอนโดลุมพินี เมกะซิตี้ บางนา  อ.บางพลี จ.สมุทรปราการ เนื้อที่ 22.76 ตร.ม. ราคาเริ่มต้นประมูล 1,017,000 บาท จากราคาตั้งขาย 1,519,000 บาท, คอนโดเมโทรสกาย รัชดา จ.กรุงเทพฯ เนื้อที่ 29.71 ตร.ม. ราคาเริ่มต้นประมูล 1,973,000 บาท จากราคาตั้งขาย 2,893,000 บาท
บ้านเดี่ยว ม.เศรษฐสิริ-รามอินทรา จ.กรุงเทพฯ เนื้อที่ 57.6 ตร.ว. ราคาเริ่มต้นประมูล 4,900,000 บาท จากราคาตั้งขาย 6,930,000 บาท , บ้านเดี่ยว ม.มณีรินทร์ พาร์ค อ.เมืองปทุมธานี จ.ปทุมธานี เนื้อที่ 62.7 ตร.ว. ราคาเริ่มต้นประมูล 3,400,000 บาท จากราคาตั้งขาย 4,840,000 บาท , อาคารพาณิชย์ อ.เมืองสุราษฎร์ธานี จ.สุราษฎร์ธานี เนื้อที่ 38.9 ตร.ว. ราคาเริ่มต้นประมูล 4,990,000 บาท จากราคาตั้งขาย 7,150,000 บาท , บ้านเดี่ยว ม.หมู่บ้านหรรษา  อ.เมืองอุดรธานี จ.อุดรธานี เนื้อที่ 71.3 ตร.ว. ราคาเริ่มต้นประมูล 2,920,000 บาท จากราคาตั้งขาย 4,014,000 บาท , ที่ดินเปล่า อ.บ้านค่าย จ.ระยอง เนื้อที่ 13-2-68 ไร่ ราคาเริ่มต้นประมูล 20,500,000 บาท จากราคาตั้งขาย 30,074,000 บาท
นอกจากนั้น ยังมีรายการทรัพย์ตามสภาพซึ่งเหมาะอย่างยิ่งสำหรับนักลงทุน และผู้ที่มองหาทรัพย์ราคาพิเศษที่ลดสูงสุดถึง 70% อาทิ ห้องชุดโครงการโกลเด้นท์ คอนโดทาวน์ รังสิต 1 ถ.รังสิต-นครนายก (ทล.305) อ.ธัญบุรี จ.ปทุมธานี เนื้อที่ 26.8 ตร.ม. ราคาเริ่มต้นประมูล 93,600 บาท จากราคาตั้งขาย 272,000 บาท , โครงการนิรันดร์ซิตี้ บางแค ซ.บางแค 14 เขตภาษีเจริญ กรุงเทพฯ เนื้อที่ 25.23 ตร.ม ราคาเริ่มต้นประมูล 216,000 บาท จากราคาตั้งขาย 278,000 บาท , โครงการเอกธานี คอนโดทาวน์ (บางพูน) อ.เมืองปทุมธานี จ.ปทุมธานี เนื้อที่ 28.16 ตร.ม. ราคาเริ่มต้นประมูล 314,000 บาท จากราคาตั้งขาย 403,000 บาท , อาคารพาณิชย์ 2.5 ชั้น (2 คูหา) ต.ท่าวัง อ.เมือง จ.นครศรีธรรมราช เนื้อที่ 40.4 ตร.ว. ราคาเริ่มต้นประมูล  3,100,000 บาท จากราคาตั้งขาย 4,715,000 บาท เป็นต้น